เงินบาทแข็งค่า ขณะตลาดลุ้นตัวเลขศก.สหรัฐฯคืนนี้
ค่าเงินบาทปิดตลาดเย็นนี้ (24 พ.ย.) อยู่ที่ระดับ 35.79/81 บาท/ดอลลาร์ แข็งค่าจากช่วงเช้าที่เปิดตลาดที่ระดับ 35.86/88 บาท/ดอลลาร์
24 พ.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (24 พ.ย.) อยู่ที่ระดับ 35.79/81 บาท/ดอลลาร์ แข็งค่าจากช่วงเช้าที่เปิดตลาดที่ระดับ 35.86/88 บาท/ดอลลาร์
เงินบาทวันนี้ยังเป็นการเคลื่อนไหวตามแรงซื้อแรงขายโดยทั่วไปในตลาด ซึ่งยังไม่มีปัจจัยที่จะเข้ามามีผลต่อตลาดเงินในระหว่างวันเท่าใดนัก เพราะตลาดรอดูตัวเลขเศรษฐกิจของสหรัฐฯ ที่จะออกมาคืนนี้ ทั้งตัวเลข GDP ไตรมาส 3 ดัชนีความเชื่อมั่นผู้บริโภคเดือนพ.ย., ดัชนีภาคการผลิตเดือนพ.ย.
“คืนนี้ต้องรอดูตัวเลขเศรษฐกิจสหรัฐ เพราะหากตัวเลขออกมาเซอร์ไพร์สตลาดก็จะมีผลต่อค่าเงินได้” นักบริหารเงินระบุ ขณะที่คาดว่า พรุ่งนี้เงินบาทจะเคลื่อนไหวในกรอบ 35.75-35.85 บาท/ดอลลาร์
 
ที่มา: สำนักข่าวอินโฟเควสท์